Ներկայումս Բելգիայում մոտավոր տվյալներով բնակվում է շուրջ 20.000 հայ, որոնք հաստատվել են Բրյուսելում եւ Անտվերպենում, սակավ թվով` Գենտում, Լիեժում եւ Մեխլենում: Բելգիահայ իրավաբանների, ճարտարապետների եւ բժիշկների կողքին մեծ թիվ են կազմում առեւտրով, ադամանդագործությամբ զբաղվող հայերը: Ադամանդագործության ոլորտում բելգիահայ գործարարները էական դեր են խաղում հայ-բելգիական երկկողմ առեւտրա-տնտեսական հարաբերություններում: 1922 թվականից համայնքը ղեկավարվում է Բելգիայի կառավարության կողմից վավերացված ներքին կառավարման կանոնադրությամբ: Բելգիահայ համայնքի ներկայացուցչական մարմինը Բելգիայի Հայ գաղութային վարչությունն է: